મુંબઈ: દક્ષિણ આફ્રિકાની ક્રિકેટ ટીમના ભૂતપૂર્વ કેપ્ટન શોન પોલોકનું માનવું છે કે ભારત હંમેશાં ફાસ્ટ બોલર તૈયાર કરવામાં નિષ્ફળ રહ્યું છે અને તેની પાછળ જેનેટ્કિસનું સૌથી મોટું કારણ છે. બીસીસીઆઇની સત્તાવાર વેબસાઇટ પર પોલોકે કહ્યું, ”ભારતમાં સારા ફાસ્ટ બોલરની ઊણપ મને લાંબા સમયથી આશ્ચર્યચકિત કરી રહી છે. ઉદાહરણ તરીકે પાકિસ્તાનમાં સતત એવા બોલર આવતા રહ્યા છે, જેઓ ૧૫૦ કિમીની ઝડપથી બોલિંગ કરી શકે છે. તેઓ પાસે વકાર યુનુસ અને વસીમ અકરમ જેવા ઉત્કૃષ્ટ ફાસ્ટ બોલર રહ્યા છે અને તેઓ પાસે શોએબ અખ્તર અને મોહંમદ સામી જેવી જોડી પણ આવતી જ રહે છે.”